PATVIRTINTA

 Rokiškio rajono savivaldybės tarybos

 2021 m. gruodžio 23 d. sprendimu Nr. TS-

**SPECIALISTŲ PRITRAUKIMO Į ROKIŠKIO RAJONO SAVIVALDYBĖS ŠVIETIMO ĮSTAIGAS TVARKOS APRAŠAS**

**I SKYRIUS**

 **BENDROSIOS NUOSTATOS**

1. Specialistų pritraukimo į Rokiškio rajono savivaldybės švietimo įstaigas tvarkos aprašas (toliau – Aprašas) nustato ~~skatinimo~~ finansines priemones trūkstamos kvalifikacijos specialistų pritraukimui dirbti Rokiškio rajono savivaldybės švietimo įstaigose (toliau – Įstaiga) ir skatinimo priemonių skyrimo tvarką, siekiant užtikrinti kokybiškas ir prieinamas švietimo sektoriaus paslaugas.

2. Aprašas taikomas Rokiškio rajono savivaldybės švietimo įstaigoms, kurių savininkė yra Rokiškio rajono savivaldybės taryba.

3. Skatinimo priemonės skiriamos – bendrojo ugdymo mokytojams, specialiesiems pedagogams, socialiniams pedagogams, neformaliojo švietimo mokytojams, ikimokyklinio ir priešmokyklinio ugdymo mokytojams, psichologams, treneriams (toliau – Specialistas) įsidarbinantiems Įstaigose ir įsikuriantiems Rokiškio rajono savivaldybėje bei dirbantiems Rokiškio rajono savivaldybės švietimo įstaigose.

**II SKYRIUS**

 **~~SKATINIMO~~ FINANSINĖS PRIEMONĖS IR JŲ TAIKYMO TVARKA**

4. Apraše numatytos šios skatinimo priemonės:

4.1. dalies lėšų kompensavimas~~,skyrimas~~ gyvenamojo būsto (gyvenamųjų patalpų) įsigijimui nuosavybėn Rokiškio rajono savivaldybėje. Specialistui ~~skiriama~~ kompensuojama ne daugiau kaip 15000 eurų per 5 metus ir ne daugiau kaip 3000 eurų per 1 metus (atvykstančiam dirbti į Rokiškio rajono savivaldybės švietimo įstaigą);

4.2. dalies lėšų kompensavimas ~~skyrimas~~ nuosavybės teise priklausančio būsto (gyvenamųjų patalpų) rekonstrukcijai ar remontui Rokiškio rajono savivaldybėje. Specialistui ~~skiriama~~ kompensuojama ne daugiau kaip 9000 eurų per 3 metus ir ne daugiau kaip 3000 eurų per 1 metus (atvykstančiam dirbti į Rokiškio rajono savivaldybės švietimo įstaigą);

4.3. lėšų kompensavimas ~~skyrimas~~ perkvalifikavimo studijoms apmokėti. Specialistui ~~skiriama~~ kompensuojama ne daugiau kaip 2000 eurų per 2 metus ir ne daugiau kaip 1000 eurų per 1 metus.

5. ~~Skatinimo~~ Finansinėmis priemonėmis (nurodytomis 4.1 ir 4.2 papunkčiuose) pasinaudojęs Specialistas įsipareigoja Įstaigoje dirbti ne trumpiau kaip 1 metus (nėštumo ir gimdymo atostogų bei vaiko priežiūros laikotarpis neįskaičiuojamas) nuo finansavimo sutarties pasirašymo ne mažesniu nei 0,9 pareigybės darbo krūviu (gali dirbti keliose Įstaigose) ir deklaruoti gyvenamąją vietą bei gyventi Rokiškio rajono savivaldybėje.

6. Specialistui gali būti skiriama tik viena, Aprašo 4 punkte nurodyta, ~~skatinimo~~ finansinė priemonė, pateikus išlaidas pagrindžiančius dokumentus.

**III SKYRIUS**

 **DOKUMENTŲ PATEIKIMO IR FINANSAVIMO SKYRIMO TVARKA**

7. Prašymą (priedas) dėl 4 punkte nurodytų skatinimo finansavimo priemonių skyrimo Įstaigos vadovas teikia Rokiškio rajono savivaldybės administracijos direktoriui (toliau – Administracijos direktorius). Prašymą pasirašo Įstaigos vadovas ir Specialistas. Jei Specialistas dirba keliose Įstaigose prie prašymo pridedama pažyma apie Specialisto darbo krūvį toje Įstaigoje.

8. Įstaigos vadovo pateiktą prašymą nagrinėja Administracijos direktoriaus įsakymu sudaryta komisija (toliau – Komisija). Komisiją sudaro ne mažiau kaip 5 nariai. Komisija savo darbe vadovaujasi Aprašu ir Komisijos darbo reglamentu, kurį tvirtina Administracijos direktorius. Į Komisijos posėdį gali būti kviečiamas Specialistas.

9. Komisija svarsto Įstaigos pateiktą prašymą ir teikia Administracijos direktoriui motyvuotą siūlymą dėl ~~skatinimo~~ finansinės priemonės taikymo Įstaigos siūlomam kandidatui:

9.1. skirti ~~skatinimo~~ finansinę priemonę, nurodant skiriamų kompensuojamų lėšų dydį ir siūlomą priemonės skyrimo laikotarpį;

9.2. neskirti ~~skatinimo~~ finansinės priemonės, nurodant priežastis.

10. Sprendimą dėl ~~skatinimo~~ finansinės priemonės skyrimo priima Administracijos direktorius. Apie priimtą sprendimą Įstaiga privalo būti informuojama ne vėliau kaip per 10 darbo dienų nuo sprendimo priėmimo dienos.

11. Skiriant 4.1, 4.2 ir 4.3 papunkčiuose numatytas s~~katinimo~~ finansines priemones, lėšos Įstaigai pervedamos, vadovaujantis Rokiškio rajono savivaldybės tarybos 2020m. balandžio 24 d. sprendimo Nr.TS-127 62 punktu.~~. Administracijos direktoriaus įsakymu. Administracijos direktorius su Įstaigos vadovu pasirašo sutartį dėl finansavimo teikimo taikant skatinimo finansinę priemonę Specialistui.~~

12. Įstaigos vadovas su Specialistu sudaro sutartį, kurioje numatomas Specialisto įsipareigojimas dirbti Įstaigoje pagrindinėse pareigose ne mažiau nei 1 metus. Sutartyje turi būti numatyta, kad neišdirbus numatyto termino, specialistas Įstaigai privalės per 30 kalendorinių dienų po darbo sutarties nutraukimo grąžinti gautas lėšas. Pasirašytos sutarties su Specialistu kopija, patvirtinta teisės aktų nustatyta tvarka, per 10 darbo dienų nuo jos pasirašymo dienos privalo būti pateikta rajono Savivaldybės administracijai ir saugoma kaip neatsiejama rajono Savivaldybės administracijos ir Įstaigos sutarties dalis.

13. Specialistas privalo pateikti Įstaigai Nekilnojamojo turto registro išrašą apie Specialistui priklausantį nekilnojamąjį turtą Rokiškio rajono savivaldybėje (taikoma, jei Specialistas pasinaudojo ~~skatinimo~~ finansinėmis priemonėmis, nurodytomis 4.1, 4.2 papunkčiuose)

14. Jei per nustatytus terminus įstaiga dėl nepateisinamos priežasties nepateikia su Specialistu pasirašytos sutarties rajono Savivaldybės administracijai, rajono Savivaldybės administracijos ir Įstaigos sutartis nutraukiama.

15. Už sutartinių įsipareigojimų įvykdymą atsakinga Įstaiga, pasiūliusi Specialisto kandidatūrą ir su juo sudariusi sutartį. Specialistui pažeidus sutarties sąlygas, Įstaiga ne ginčo tvarka privalo grąžinti sutartyje, pasirašytoje su rajono Savivaldybės administracija, numatytas (skirtas) lėšas į Rokiškio rajono savivaldybės biudžetą.

16. Įstaiga įsipareigoja mokėti Specialistui darbo užmokestį teisės aktų nustatyta tvarka.

**IV SKYRIUS**

**APRAŠO ĮGYVENDINIMAS IR FINANSAVIMAS**

17. Aprašo įgyvendinimą koordinuoja Švietimo ir sporto skyrius.

18. Aprašo įgyvendinimui lėšos kiekvienais metais numatomos rajono Savivaldybės strateginėje veiklos programoje ir rajono Savivaldybės atitinkamų metų biudžete.

**V SKYRIUS**

 **ATSAKOMYBĖ**

19. Įstaiga už gautas lėšas atsiskaito rajono Savivaldybės administracijos ir Įstaigos pasirašytoje sutartyje nustatyta tvarka ir terminais.

20. Ne pagal paskirtį panaudotas lėšos iš Specialisto Įstaiga išieško teisės aktų nustatyta tvarka.

21. Įstaiga atsako už pateiktos informacijos ir duomenų teisingumą.

**VI SKYRIUS**

 **BAIGIAMOSIOS NUOSTATOS**

22. Tai, kas nereglamentuota Apraše, sprendžiama taip, kaip numatyta Lietuvos Respublikos teisės aktuose.

23. Aprašą tvirtina, keičia ar panaikina Rokiškio rajono savivaldybės taryba.

\_\_\_\_\_\_\_\_\_\_\_\_\_\_\_\_

 Specialistų pritraukimo į Rokiškio

 rajono savivaldybės švietimo įstaigas

 tvarkos aprašo

 priedas

**(Prašymo dėl finansavimo teikimo taikant skatinimo priemones forma)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Įstaigos pavadinimas)*

Rokiškio rajono savivaldybės administracijai

**PRAŠYMAS**

**DĖL FINANSAVIMO SKYRIMO TAIKANT SKATINIMO PRIEMONES**

\_\_\_\_\_\_\_\_\_\_\_\_\_\_\_\_

(data)

Rokiškis

|  |
| --- |
| **1. Specialisto kontaktiniai duomenys:** |
| 1.1. Vardas pavardė |  |
| 1.2. Gyvenamosios vietos adresas |  |
| 1.3. Tel. Nr. |  |
| 1.4. El. paštas |  |
| **2. Specialisto profesinė kvalifikacija** |  |
| **3. Specialisto poreikio pagrindimas** *(pateikiamas detalus aprašymas kiek laiko, kodėl trūksta šios kvalifikacijos specialisto, kokias paslaugas / funkcijas atliks minėtas specialistas, kokiu darbo krūviu dirs Įstaigoje, kokios atitinkamų paslaugų / funkcijų teikimo prognozės ateityje ir kt. svarbi informacija)* |  |
| 4. **Pažymėti kokią skatinimo priemonę prašo skirti Specialistas** | □ Lėšų skyrimas nuosavybės teise priklausančio būsto (gyvenamųjų patalpų) įsigijimui Rokiškio rajono savivaldybėje. Specialistui skiriama ne daugiau kaip 15000 eurų per 5 metus ir ne daugiau kaip 3000 eurų per 1 metus.□ Lėšų skyrimas nuosavybės teise priklausančio būsto (gyvenamųjų patalpų) rekonstrukcijai ar remontui Rokiškio rajono savivaldybėje. Specialistui skiriama ne daugiau kaip 9000 eurų per 3 metus ir ne daugiau kaip 3000 eurų per 1 metus.□ Lėšų skyrimas perkvalifikavimo studijoms finansuoti. Specialistui skiriama ne daugiau kaip 2000 eurų per 2 metus ir ne daugiau kaip 1000 eurų per 1 metus. |
| **5. Nurodyti sumą, kurią prašo skirti Specialistas (Eur)** |  |
| **6. Pridedami dokumentai:**Specialisto asmens tapatybę patvirtinančio dokumentų kopija, Specialisto kvalifikaciją patvirtinančio (-ių) dokumento (-ų) kopija.*(Įrašyti kokie dokumentai pateikiami)* |  |
| **7. Kita svarbi informacija** |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(Įstaigos vadovas) (Parašas) (Vardas pavardė)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(Specialisto pareigos) (Parašas) (Vardas pavardė)*

\_\_\_\_\_\_\_\_\_\_\_\_\_\_\_\_\_\_\_\_\_\_\_